ഹൃദയത്തെ സംരക്ഷിക്കാന് ചില കാര്യങ്ങള് അറിയാം.. ഹൃദയ സംബന്ധ രോഗങ്ങള് കാരണമായി പ്രതിവര്ഷം 1.86 കോടി പേരാണ് മരണപ്പെടുന്നതെന്ന് വേള്ഡ് ഹാര്ട്ട് ഫെഡറേഷന്റെ കണക്കുകള് ചൂണ്ടിക്കാട്ടുന്നു. ഒന്നിക്കാന് ഹൃദയം ഉപയോഗിക്കൂ എന്ന സന്ദേശം ഉയര്ത്തിയാണ് 2021ലെ ലോക ഹൃദയദിനം ആചരിക്കാന് വേള്ഡ് ഹാര്ട്ട് ഫെഡറേഷനും ലോകാരോഗ്യ സംഘടനയും ആഹ്വാനം ചെയ്യുന്നത്. ആരോഗ്യകരമായ ജീവിതശൈലിയും ഭക്ഷണക്രമവും ആരോഗ്യകരമായ ഹൃദയം ഉറപ്പാക്കാന് സഹായിക്കും. ഹൃദ്രോഗത്തിനുള്ള അപകട ഘടകങ്ങളില് ഭൂരിഭാഗവും ജീവിതശൈലിയുമായി ബന്ധപ്പെട്ടതാണ്. ആരോഗ്യകരമായ ജീവിതശൈലി സ്വീകരിക്കുന്നതിന് അവബോധവും സമര്പ്പണവും ആവശ്യമാണ്. ഇതുവഴി ഹൃദയസംബന്ധമായ പ്രശ്നങ്ങള് ഒഴിവാക്കാം. രക്തസമ്മര്ദ്ദം, ഭാരം, അരക്കെട്ടിന്റെ ചുറ്റളവ്, രക്തത്തിലെ പഞ്ചസാര, കൊളസ്ട്രോള് എന്നിവ നാം ശ്രദ്ധിക്കേണ്ട ചില കാര്യങ്ങളാണ്. കൂടാതെ 40 വയസ്സിനു ശേഷമോ അല്ലെങ്കില് പാരമ്ബര്യമായി ഹൃദ്രോഗ സാധ്യത ഉണ്ടെങ്കില് പതിവായി ആരോഗ്യ പരിശോധന നടത്തേണ്ടതാണ്. ഹൃദയസംബന്ധമായ അസുഖങ്ങളും മറ്റ് വിട്ടുമാറാത്ത ആരോഗ്യപ്രശ്നങ്ങളും ചെറുക്കുന്നതിനുള്ള ഏറ്റവും ഫലപ്രദമായ സമീപനമാണ് സമീകൃതവും ആരോഗ്യകരവുമായ ഭക്ഷണക്രമം. ഭക്ഷണത്തില് വിറ്റാമിനുകളും ധാതുക്കളും അടങ്ങിയ ഭക്ഷണങ്ങള് ഉള്പ്പെടുത്തുകയും ദോഷകരമായ കൊഴുപ്പുകള്, ശുദ്ധീകരിച്ച ഭക്ഷണങ്ങള്, സംസ്കരിച്ച ഭക്ഷണങ്ങള് എന്നിവ കുറയ്ക്കുകയും ചെയ്യുക. കൊഴുപ്പും പഞ്ചസാരയും അടങ്ങിയ ഭക്ഷണങ്ങള് പതിവായി കഴിക്കുന്നത് കൊളസ്ട്രോള്, രക്തസമ്മര്ദ്ദം, രക്തത്തിലെ പഞ്ചസാര എന്നിവയുടെ അളവ് വര്ദ്ധിപ്പിക്കും. ഇവയെല്ലാം ഹൃദയത്തിന്റെ ശരിയായ പ്രവര്ത്തനത്തെ തടസ്സപ്പെടുത്തുകയും ദീര്ഘകാലാടിസ്ഥാനത്തില് ഹൃദയാഘാതത്തിന് കാരണമാകുകയും ചെയ്യും. അന്തരീക്ഷത്തില് നിന്ന് വായു ശ്വസിക്കുമ്ബോള്, ശ്വാസകോശം ഓക്സിജന് ആഗിരണം ചെയ്ത് ഹൃദയത്തിലേക്ക് കൊണ്ടുപോകുന്ന., തുടര്ന്ന് ഈ ഓക്സിജന് സമ്ബുഷ്ടമായ രക്തം ശരീരത്തിലുടനീളം വ്യാപിക്കുന്നു. സിഗരറ്റ് പുക ശ്വസിക്കുമ്ബോള്, ശരീരത്തിന്റെ മറ്റ് ഭാഗങ്ങളിലേക്ക് കൊണ്ടുപോകുന്ന രക്തം പുകയിലെ വിഷവസ്തുക്കളാല് മലിനമാകുന്നു. ഈ പദാര്ത്ഥങ്ങള് ഹൃദയത്തെയും രക്തക്കുഴലുകളെയും ദോഷകരമായി ബാധിക്കും. ഇത് ഹൃദയ സംബന്ധമായ അസുഖത്തിലേക്ക് നയിക്കുന്നു.The post ഹൃദയത്തെ സംരക്ഷിക്കാന് ചില കാര്യങ്ങള് അറിയാം.. first appeared on MalayalamExpressOnline.